stanford-oval/wikipedia huggingface dataset:
Alagirin piiri

Alagirin piiri (ven. Алагирский муниципальный район) on hallinnollinen alue Pohjois-Ossetia-Alanian tasavallan eteläosassa Venäjällä Kaukasiassa. Alagirin piiri ulottuu tasavallan etelärajalta aina tasavallan keskiosaan asti. Se rajoittuu lännessä Æræyn ja Digoræn piireihin, pohjoisessa Ærydonin piiriin, idässä Gorætgæronin piiriin ja etelässä Georgiaan tai siitä de-facto itsenäiseksi julistautuneen Etelä-Ossetian tasavallan Dzaun piiriin.
Alagirin piirin pinta-ala on 2 010 km² ja vuonna 2010 piirissä oli 38 830 asukasta. Alagirin piiriin kuuluu paikallistasolla yksi kaupunkikunta, jonka muodostaa Alagirin kaupunki, piirin hallinnollinen keskus. Siellä asui 20 949 henkeä (2010) eli enemmistö piirin asukkaista  Lisäksi piirissä on 20 maalaiskuntaa, joista kuuden keskuksena on kaupunkityyppinen taajama (mm. Myzur), ja neljäntoista kylä (mm. Dzuaryqæu, Kurttaty Kom, Majræmadag, Nar, Suadag, Tsrau ja Xætældon).
Alagirin piirissä on Kaukasuksen läpi Etelä-Ossetiaan johtavan Rokin tunneli toinen pää.
Ortodoksinen luostari Alagirin piirissä.
Monah-vuori Tsein maalaiskunnassa
Aiheesta muualla

Kuvia tai muita tiedostoja aiheesta Alagirin piiri Wikimedia Commonsissa
Vladikavkazin kaupunkipiiri

Alagirin piiri |  Ardonin piiri | Digoran piiri | Irafin piiri | Kirovin piiri | Mozdokin piiri | Pravoberežjen piiri | Vladikavkazin esikaupunkipiiri
Ajansiirto

Ajansiirto (engl. time shifting) on digi-tv-tekniikan ja tallentavien digisovittimien tarjoama ominaisuus, jossa suora TV-lähetys voidaan pysäyttää ja sitä voidaan kelata taaksepäin ja eteenpäin jo suoran lähetyksen aikana.  (Vertaa videonauhuri)
Ajansiirron ollessa käytössä digisovitin jatkuvasti tallentaa katseltavaa lähetystä kiintolevyllä olevaan ajansiirtopuskuriin. Tällöin katsoja voi koska tahansa keskeyttää ohjelman katselun ja jatkaa katselua keskeytyskohdasta myöhemmin. Näin katsoja ei menetä ohjelmasta hetkeäkään vaikka poistuisikin hetkeksi ruudun ääreltä. Myös suoria lähetyksiä voi pysäyttää ja jatkaa niiden katselua myöhemmin, mutta tällöin puskuriin tallennettu lähetys ei ole enää suora.
Myös kelaus taaksepäin on mahdollista.  Katsoja voi palata taaksepäin katsomaan mitä tahansa puskuriin tallentunutta kohtaa sovittimen jatkaessa suoran ohjelman tallennusta puskuriin.
Eteenpäin kelaaminen onnistuu vain mikäli on ensin hypätty taaksepäin tai pysäytetty katselu ja halutaan päästä takaisin reaaliaikaan tai lähemmäs sitä.
Television katsojalukuja Suomessa mittaava Finnpanel on vuoden 2008 alusta asti huomioinut TV-mittaritutkimuksessaan myös aikasiirretyn katselun. Ohjelmien katsojalukuihin lasketaan mukaan ohjelman esityksen jälkeisen viikon aikana kertynyt aikasiirretty katselu. Katsojalukuihin lisätään vain normaalinopeudella katsottu tallenne.
Kapealampi (Ähtäri, Mäkikylä)

| Kapealampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°29′05″N, 24°07′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Vehkapuroon 
Järvinumero:  35.431.1.005
Mittaustietoja
Pinnankorkeus:  176,7 m  
Rantaviiva:  1,922 km  
Pinta-ala:  8,624 ha  
Saaria:  ei saaria 
 fiKapealampi 
Kapealampi on Etelä-Pohjanmaalla Ähtärissä Mäkikylän lähellä sijaitseva lampi.
Maantietoa

Lammen pinta-ala on 8,6 hehtaaria, se on 850 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,9 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Oulunveden alueeseen (35.431) se kuuluu. Lammen vedenpinnan korkeus on 176,7 metriä mpy.
Alfonso Menéndez

| Mitalit> Maa:   Espanja.Miesten jousiammunta. Olympialaiset  | Mitalit> Maa:   Espanja.Miesten jousiammunta. Olympialaiset  | Mitalit> Maa:   Espanja.Miesten jousiammunta. Olympialaiset  | Maa:   Espanja> Miesten jousiammunta. |
| --- | --- | --- | --- |
|  Kultaa | Barcelona 1992 | Joukkuekilpailu |  |
Alfonso Menéndez Vallín (s. 31. toukokuuta 1966 Avilés) on espanjalainen jousiampuja ja olympiavoittaja.
Menéndez osallistui Barcelonan olympialaisiin 1992, joissa hän voitti joukkuekilpailusta kultaa yhdessä Juan Carlos Holgadon ja Antonio Vásquezin kanssa. Hän oli mukana myös henkilökohtaisessa kilpailussa, jossa hän oli 42.
Alcântara (kaupunki)

| Alcântara |
| --- | --- |
 lippu
 Alcântaran sijainti
Valtio:  Brasilia
Osavaltio:  Maranhão
Suuralue:  Pohjois-Maranhão
Ala-alue:  Litoral Ocidental Maranhense
Pinta-ala:  
 – Kokonaispinta-ala:  1 483 km²
Korkeus:  32 m
Väkiluku (2010):  21 852
 – Väestötiheys:  14,7 as./km²
Infobox OKVirheellinen NIMI-arvo: 
Alcântara on kaupunki Brasilian Maranhãon osavaltiossa. Kaupungin asukasluku on 21 852 (2010). Se sijaitsee 30 km:n päässä osavaltion pääkaupungista São Luísista.
Alcântarassa sijaitsee Brasilian avaruusjärjestön satelliittien laukaisukeskus Alcântaran avaruuskeskus eli Centro de Lançamento de Alcântara (CLA). Paikka on vain 02°24'32" etelään päiväntasaajasta ja on siksi ideaalinen satelliittien laukaisuun.
Aiheesta muualla

Kuvia tai muita tiedostoja aiheesta Alcântara (kaupunki) Wikimedia Commonsissa
Kainuun rastiviikko

| Kainuun Rastiviikko |
| --- | --- |

Laji:  suunnistus
Maa(t):  kansainvälinen
Perustettu:  1966
Sivusto:  https://www.rastiviikko.com/fi/
Kainuun Rastiviikko on Suomessa, Kainuun maakunnassa vuosittain järjestettävä kansainvälinen suunnistusviikko. Kainuun Rastiviikon järjestää Kainuun Rastiviikko ry. Se on yksi Suomen Suunnistusliiton kauden päätapahtumista.
Ensimmäinen Kainuun Rastiviikko järjestettiin vuonna 1966. Sen jälkeen tapahtuma on järjestetty vuosittain lukuun ottamatta vuosia 1974 ja 2014sekä 2020.
Ensimmäiselle rastiviikolle osallistui 315 suunnistajaa. Tapahtuman osallistujaennätys on vuodelta 2013, jolloin kilpasarjoihin osallistui 9166 suunnistajaa.
Taustaa

Kainuun Rastiviikon järjestäjiksi ovat vakiintuneet viime vuosikymmeninä kainuulaiset suunnistusseurat Kajaanin Suunnistajat, Kuhmon Peurat, Puolangan Ryhti, Sotkamon Jymy ja Suomussalmen Rasti, jotka vastaavat vuorovuosin rastiviikon järjestämisestä. Tapahtuman jatkuvasta kehityksestä ja tunnettuuden kasvattamisesta vastaa Kainuun Rastiviikko ry, joka myös valvoo erilaisten tapahtumaa koskevien sopimusten noudattamista Suomen Suunnistusliiton kanssa.
Suurin osa tapahtumaan osallistuvista on suomalaisia kilpa- ja kuntosuunnistajia.
Rakenne ja säännöt

Rastiviikolle ilmoittautuminen tapahtuu kolmessa portaassa. Ensimmäinen ilmoittautumisporras päättyy marraskuun lopussa (tapahtumaa edeltävä vuosi) ja seuraavat järjestämisvuoden helmikuun ja toukokuun lopussa. Osallistumisen hinta on sitä edullisempi, mitä aiemmassa portaassa suunnistaja ilmoittautumisensa tekee. Suunnistajan on kuuluttava johonkin suunnistusseuraan, mikäli hän haluaa osallistua kilpasarjoihin. Kuntosarjoihin osallistumiseen suunnistajan ei tarvitse kuulua seuraan.
Kainuun Rastiviikon kunkin vuoden kilpasuunnistusmaasto on kielletty vähintään yksi vuosi ennen Rastiviikkoa. Normaalisti kilpailualue pyritään kieltämään 2–4 vuotta ennen Rastiviikon järjestämistä. Kielletyillä kilpailualueilla pyritään siihen, etteivät suunnistajat voi tutustua maastoon ennen kilpailuja, vaan kaikille osallistujille pyritään antamaan yhtäläiset mahdollisuudet suunnistukseen.
Rastiviikolla suunnistetaan neljänä kilpailupäivänä yhteensä neljä osakilpailua. Näiden osakilpailujen välille on sijoitettu kaksi välipäivää.
Eri sarjojen voittajat ratkaistaan neljän osakilpailun yhteistuloksella. Eliittisarjojen (H/D21E) kolme parasta saavat rahapalkinnot.
Aiheesta muualla

Kainuun Rastiviikon kotisivut
Kainuun Rastiviikon maalialuetta vuodelta 2005
Suunnistajia Kainuun Rastiviikon lähtöpaikalla
Aistivamma

Aistivamma on aistin toimintaa heikentävä tai sen estävä vamma. Aistivamma saattaa olla synnynnäinen tai myöhemmin esimerkiksi sairauden tai onnettomuuden seurauksena kehittynyt. Aistit heikkenevät myös iän myötä.
Aistivammoja

Näkövamma
Sokeus
Täysin sokea
Lähes sokea
Syvästi heikkonäköinen
Heikkonäköisyys
Vaikea heikkonäköisyys
Heikkonäköisyys
Kuulovamma (lievä, keskivaikea, vaikea, erittäin vaikea)
Kuurous
Huonokuuloisuus
Kuurosokeus (vaikean näkö- ja kuulovamman yhdistelmä, ei välttämättä täydellinen kuurous ja sokeus)
Hajuaistin puute on nimeltään anosmia ja makuaistin puute ageusia.
Tuntoaistin vaurioon tai puuttumiseen saatetaan viitata nimellä parestesia.
Mm. CIPA-oireyhtymään kuuluu myös epätavallisempia aistivammoja, kuten
analgesia (kipuaistin puute) sekä
lämpötila-aistin puute.
Aistivammaisten apuvälineet

Aistivammaisten apuvälineitä käyttävät kuulo- ja näkövammaiset. Näkövammaisen henkilön tunnistettavimmat apuvälineet lienevät valkoinen keppi ja opaskoira. Kuulovammaisten apuvälineistä mainittakoon heidän yhteisössään polemiikkia herättänyt sisäkorvaistute. Apuvälineiden avulla ei välttämättä kyetä korjaamaan puuttuvaa tai heikkoa aistia, mutta ne mahdollistavat käyttäjälleen sujuvamman toiminnan.
Kajaanin Suunnistajat

Kajaanin Suunnistajat on kajaanilainen suunnistuksen erikoisseura. Seura on perustettu 1947.
Kajaanin Suunnistajat on yksi Kainuun rastiviikon perustajaseuroista ja sen ensimmäisen osakilpailun järjestäjä vuonna 1966.
Kajaanin Suunnistajat toimii Kajaanin kaupunkiseudulla ja toimii kaikkien suunnistuslajien järjestäjänä. Kuntosuunnistusta seura toteuttaa KS-kuntorastien nimellä ja järjestämällä Vappurastit. Kuntosuunnistustapahtumissa tehdään vuosittain lähes 3000 suoritusta.
Seura on ns. kasvattajaseura; lasten ja nuorten suunnistus on seuran painopistealue. Kilpasuunnistukseen osallistuu noin 70 seuran jäsentä.
Seuran tunnetuin kasvatti on Paula Haapakoski, joka on voittanut suunnistuksen MM-viestikultaa 2006 ja 2007 ja EM-kullan 2006. Hiihtosuunnistuksessa seuran Tommi Härkönen on saavuttanut useita nuorten SM- ja EM-mitaleita sekä viestissä nuorten MM-pronssia. Kajaanin Suunnistajat on järjestänyt Kainuun rastiviikon lisäksi säännöllisesti myös muita suunnistuksen arvokisoja mm. SM-suunnistuksen R2-kisat vuonna 2002, Huippuliigan sprintin 2007, Nuorten Jukolan 2011, sprintin maailmancup-osakilpailun 2012 ja Koululiikuntaliiton kilpailut 2016. Seura oli mukana myös järjestämässä suunnistuksen MM-kilpailuja Vuokatissa 2013.
Kirjallisuutta

Kilponen, Toivo: Metsä Kirkkoni olla saa: tapahtumia ja tarinoita kajaanilaisen suunnistusväen vuosilta 1947-1997.  Kajaani:  Kajaanin Suunnistajat, 1997.  ISBN 952-90-8997-X.
Aiheesta muualla

Seuran verkkosivu
1871

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

10. tammikuuta – Sanomalehti Keskisuomalaisen edeltäjän, Keski-Suomen, ensimmäinen numero ilmestyi.
18. tammikuuta – Saksan keisarikunta julistettiin syntyneeksi Versailles'n peilisalissa. Preussin kuningas Vilhelmistä tuli keisari Vilhelm I.
26. helmikuuta – Versailles’n välirauhansopimus lopetti Saksan–Ranskan sodan.
18. maaliskuuta – Pariisin kommuunin valtakausi alkoi Ranskassa.
21. maaliskuuta – Otto von Bismarckista tuli Saksan ensimmäinen valtakunnankansleri.
10. toukokuuta – Frankfurtin rauhansopimus allekirjoitettiin, Ranskan ja Saksan väliset lopulliset rauhanehdot vahvistettiin.
30. toukokuuta – Pariisin kommuuni hajotettiin.
20. heinäkuuta – Brittiläisestä Kolumbiasta tuli Kanadan kuudes provinssi.
23. heinäkuuta – Itävalta-Unkarissa tehtiin päätös metrijärjestelmään siirtymisestä vuodesta 1876 alkaen.
10. lokakuuta – Suuri osa Chicagosta paloi.
10. marraskuuta – Henry Morton Stanley löysi kadonneeksi luullun tutkimusretkeilijän, Tohtori David Livingstonen Tanganjika-järven seudulla.
24. joulukuuta – Giuseppe Verdin ooppera Aida sai ensiesityksensä Kairossa.
Japanissa daimiot erotettiin maaherran tehtävistä sekä keisarillinen valtakunnanarmeija perustettiin korvaamaan vanha ritariarmeija.
Jalkapallon Englannin cup, maailman vanhin yhä jatkuva säännöllinen urheilukilpailu, alkoi.
Suomen ensimmäinen sellivankila rakennettiin Hämeenlinnaan.
Helsinkiin perustettiin Veistokoulu eli nykyinen Taideteollinen korkeakoulu
Eno perustettiin.
Vesanto perustettiin.
Rautjärvi perustettiin.
Kuolleita > Tammikuu–maaliskuu

2. tammikuuta – Niels Kjærbølling, tanskalainen arkkitehti (s. 1806)
7. tammikuuta – Carl Axel Setterberg, uuden Vaasan luojana tunnettu arkkitehti (s. 1812)
8. tammikuuta – José Trinidad Cabañas, Hondurasin presidentti 1852–1855 (s. 1805)
24. tammikuuta – Fredrik Eimele, suomalainen kieltenopettaja, muusikko ja säveltäjä (s. 1804)
26. tammikuuta – Henry D. Washburn, yhdysvaltalainen poliitikko, kenraali ja tutkimusmatkailija (s. 1832)
28. tammikuuta – Édouard Lartet, ranskalainen tuomari, geologi ja arkeologi (s. 1801)
1. helmikuuta – Aleksandr Serov, venäläinen säveltäjä ja musiikkikriitikko (s. 1820)
11. helmikuuta – Filippo Taglioni, italialainen tanssija ja koreografi (s. 1777)
18. helmikuuta – Oskar Blomstedt, suomalainen latinan lehtori ja toimittaja (s. 1833)
26. helmikuuta – Pentti Lyytinen, suomalainen kansanrunoilija ja kestikievarin pitäjä (s. 1783)
2. maaliskuuta – Johan Henrik Nebelong, tanskalainen arkkitehti (s. 1817)
3. maaliskuuta – Michael Thonet, saksalainen puuseppä ja teollisuusjohtaja (s. 1796)
17. maaliskuuta – Robert Chambers, skotlantilainen kirjailija ja julkaisija (s. 1802)
18. maaliskuuta – Augustus de Morgan, englantilainen matemaatikko ja loogikko (s. 1806)
20. maaliskuuta – Pietari Mansikka, suomalainen kansanrunoilija (s. 1825)
30. maaliskuuta – Lovisa, Ruotsin ja Norjan kuningatar, kuningas Kaarle XV:n puoliso (s. 1828)
30. maaliskuuta – Carl Berling, tanskalainen hovimies ja sanomalehden julkaisija (s. 1812)
Kuolleita > Huhtikuu–kesäkuu

2. huhtikuuta – Francisco Javier de Istúriz, Espanjan pääministeri (s. 1790)
5. huhtikuuta – Paolo Savi, italialainen geologi ja lintutieteilijä (s. 1798)
7. huhtikuuta – Wilhelm von Tegetthoff, itävaltalainen amiraali (s. 1827)
8. huhtikuuta – Herman Hellén, suomalainen pappi ja valtiopäivämies (s. 1797)
14. huhtikuuta – Johan Anton Karsten, suomalainen kirjanpainaja (s. 1795)
27. huhtikuuta – Sigismond Thalberg, itävaltalainen pianisti ja säveltäjä (s. 1812)
30. huhtikuuta – Karl Harald Felix Furuhjelm, suomalainen virkamies ja lahjoittaja (s. 1830)
11. toukokuuta – John Herschel, englantilainen matemaatikko ja tähtitieteilijä (s. 1792)
13. toukokuuta – Daniel-François-Esprit Auber, ranskalainen säveltäjä (s. 1782)
14. toukokuuta – Agénor de Gasparin, ranskalainen valtiomies ja kirjailija (s. 1810)
4. kesäkuuta – Frederik Holst, norjalainen lääketieteen professori (s. 1791)
7. kesäkuuta – August Immanuel Bekker, saksalainen filologi (s. 1785)
13. kesäkuuta – Jean Eugène Robert-Houdin, ranskalainen taikuri (s. 1805)
18. kesäkuuta – George Grote, englantilainen historioitsija (s. 1794)
Kuolleita > Heinäkuu–syyskuu

1. heinäkuuta – Feodor Tschetschulin, suomalainen liikemies (s. 1818)
11. heinäkuuta – Hans Gabriel Trolle-Wachtmeister, Ruotsin oikeuskansleri 1809–1817 (s. 1782)
12. heinäkuuta – Gabriel Geitlin, suomalainen kielitieteilijä, professori ja kirkkoherra (s. 1804)
13. heinäkuuta – Johan Wilhelm Rosenborg, suomalainen juristi ja professori (s. 1823)
17. heinäkuuta – Carl Tausig, puolalainen säveltäjä ja pianisti (s. 1841)
2. elokuuta – Matthias Akiander, suomalainen venäjän kielen professori (s. 1802)
4. elokuuta – Tāmati Wāka Nene, uusiseelantilainen maorien päällikkö (s. 1785)
21. elokuuta – Pehr Cerelius Rettig, ruotsalais-suomalainen tupakkatehtailija ja kauppaneuvos (s. 1811)
1. syyskuuta – Edvard Jonas Wilhelm af Brunér, suomalainen Rooman kirjallisuuden professori (s. 1816)
9. syyskuuta – E. O. Edlund, suomalainen kirjastoamanuenssi, toimittaja ja kirjailija (k. 1871)
9. syyskuuta – Stand Watie, cherokee-heimojohtaja ja etelävaltioiden prikaatinkenraali Yhdysvaltain sisällissodassa (s. 1806)
12. syyskuuta – Karl Collan, suomalainen säveltäjä, kirjailija ja kirjallisuudentutkija (s. 1828)
Kuolleita > Lokakuu–joulukuu

5. lokakuuta – Aleksandr Afanasjev, venäläinen folkloristi (s. 1826)
7. lokakuuta – John Fox Burgoyne, brittiläinen sotamarsalkka (s. 1782)
18. lokakuuta – Charles Babbage, englantilainen matemaatikko ja analyyttinen filosofi (s. 1791)
2. marraskuuta – Mathias Stoltenberg, norjalainen taidemaalari (s. 1799)
8. marraskuuta – Charles Francis Hall, yhdysvaltalainen pohjoisnapaseutujen tutkija (s. 1821)
29. marraskuuta – John Bigler, yhdysvaltalainen lakimies ja Kalifornian kuvernööri (s. 1805)
16. joulukuuta – Willibald Alexis, saksalainen kirjailija (s. 1798)
21. joulukuuta – John A. Winston, yhdysvaltalainen demokraattipoliitikko ja Alabaman kuvernööri (s. 1812)
Muuta

Kirjallisuusvuosi 1871
Wikimedia Commonsissa on kuvia tai muita tiedostoja aiheesta .
Alfonso Milián Sorribas

Alfonso Milián Sorribas.
Alfonso Milián Sorribas (15. tammikuuta 1939 La Cuba – 26. marraskuuta 2020 Zaragoza) oli espanjalainen roomalaiskatolinen piispa. Hänet vihittiin papiksi Zaragozan arkkihiippakuntaan 25. maaliskuuta 1962 ja nimitettiin sen vihkipiispaksi sekä Dianan titulaaripiispaksi 9. marraskuuta 2000. Piispaksi vihkiminen seurasi 3. joulukuuta. Pääkonsekraattorina toimi Elías Yanes Alvarez, jota avustivat Antonio Cañizares Llovera ja Juan José Omella Omella.
Milián Sorribas sai 11. marraskuuta 2004 nimityksen Barbastro-Monzónin piispaksi, jonka virkaan hänet asetettiin 19. joulukuuta.
Kapealampi (Ähtäri, Isomäki)

| Kapealampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°27′19″N, 24°05′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskupuro:  Kivipuro Savilampeen 
Järvinumero:  35.424.1.008
Mittaustietoja
Pinnankorkeus:  165,6 m  
Rantaviiva:  1,055 km  
Pinta-ala:  2,967 ha  
Saaria:  ei saaria 
 fiKapealampi 
Kapealampi on Etelä-Pohjanmaalla Ähtärissä Isomäen kylän lähellä sijaitseva lampi.
Maantietoa

Lammen pinta-ala on 3,0 hehtaaria, se on 600 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Peränteen alueeseen (35.424) se kuuluu. Lammen vedenpinnan korkeus on 165,6 metriä mpy.
Kapealampi (Äänekoski, Konginkangas)

| Kapealampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°48′07″N, 25°42′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Isoon Kalliojärveen 
Järvinumero:  14.414.1.015
Mittaustietoja
Pinnankorkeus:  160,6 m  
Pituus:  250 m  
Leveys:  70 m  
Rantaviiva:  0,576 km  
Pinta-ala:  1,139 ha  
Saaria:  ei saaria 
 fiKapealampi 
Kapealampi on Keski-Suomessa Äänekoskella Konginkankaan lähellä sijaitseva lampi.
Maantietoa

Lampi on 250 metriä pitkä, 70 metriä leveä ja sen pinta-ala on 1,1 hehtaaria. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Isojoen valuma-alueeseen (14.414) se kuuluu. Lammen vedenpinnan korkeus on 160,6 metriä mpy.
Alejandro Silva

Alejandro Silva on chileläinen rock-kitaristi. Yleensä hänen musiikkinsa on instrumentaalista ja ilman laulua.
Silva aloitti kitaransoiton ollessaan 14-vuotias. Hän on soittanut mm.Marty Friedmanin,Joe Satrianin, Steve Vain ja Billy Sheehanin kanssa.
Hän on myös kitaransoitonopettaja ja ääniteknikko.
Alcyona Sky

| Alcyona Sky |
| --- | --- |

Tiedot
Toiminnassa:  2013–
Kotipaikka:  Suomi
Laulukieli:  englanti
Jäsenet:  Micko Hell, laulu   Ben Varon, kitara   Jyri Helko, basso   Rale Tiiainen, rummut  
Aiheesta muualla
Kotisivut
Infobox OKNimi-testi OK: 
Alcyona Sky on Amoral-kitaristi Ben Varonin projektiyhtye. Yhtyeessä soittaa Benin lisäksi Micko Hell (Denigrate), Jyri Helko (Warmen), sekä Rale Tiiainen (The Black League).
Historia

Amoralille sopimattomien biisien äänittämiseksi syntynyt Alcyona Sky on Varonin mukaan todellakin projekti sanan varsinaisessa merkityksessä.
Kun Ben aikanaan pyysi Ralen [Tiiainen], Jyrin [Helko] ja Mickon [Hell] mukaan tähän projektiin, Ben kauppasi sen ajatuksella ”yksi levy, yksi keikka”. Levy tehtiin ja keikkojakin oli peräti kaksi, joten projektin tavoitteet on jo ylitetty. Benille oli vaan tarkeää saada nämä kahdeksan biisiä äänitettyä ja tehdä se parhaiden mahdollisten jätkien kanssa. Nyt kun Amoral laskettiin haudan lepoon, on hyvä aika puhdistaa kaapit julkaisemattomasta musiikista ennen täysin uusien kuvioiden käynnistämistä Benin mielestä.
On suoraan sanottuna todella virkistävää, ettei Alcyona Skyn kohdalla tarvitse miettiä perinteiseen ”bändiarkeen” liittyviä asioita, kuten somekamppiksia, treeniaikatauluja tai oheistuotteita Benin mielestä. Ainahan soittohommissa musiikki on se pääjuttu, mutta tässä se on ainoa juttu.
Alcántaran silta

Alcántaran silta
Alcántaran silta on Tajojoen ylittävä roomalainen silta Espanjassa. Se sijaitsee Alcántarassa Cáceresin maakunnassa lähellä Portugalin rajaa. Sillan suunnitteli arkkitehti Caius Julius Lacer, ja se rakennettiin vuosien 104 ja 106 välillä Trajanuksen keisarikaudella.
Aiheesta muualla

Kuvia tai muita tiedostoja aiheesta Alcántaran silta Wikimedia Commonsissa